CELEX: 62006CA0331
Language: mt
Date: 2008-04-03 00:00:00
Title: Kawża C-331/06: Sentenza tal-Qorti tal-Ġustizzja (It-Tieni Awla) tat- 3 ta' April 2008 (talba għal deċiżjoni preliminari tar-Rechtbank Amsterdam, l-Olanda) — K. D. Chuck vs Raad van bestuur van de Sociale verzekeringsbank (Assigurazzjoni tax-xjuħija — Ħaddiem ċittadin ta' Stat Membru — Kontribuzzjonijiet soċjali — Perijodi differenti — Stati Membri differenti — Kalkolu tal-perijodi ta' assigurazzjoni — Talba għal pensjoni — Residenza f'Stat terz)

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/8
            
         Sentenza tal-Qorti tal-Ġustizzja (It-Tieni Awla) tat-3 ta' April 2008 (talba għal deċiżjoni preliminari tar-Rechtbank Amsterdam, l-Olanda) — K. D. Chuck vs Raad van bestuur van de Sociale verzekeringsbank
   (Kawża C-331/06) (1)
   
   (Assigurazzjoni tax-xjuħija - Ħaddiem ċittadin ta' Stat Membru - Kontribuzzjonijiet soċjali - Perijodi differenti - Stati Membri differenti - Kalkolu tal-perijodi ta' assigurazzjoni - Talba għal pensjoni - Residenza f'Stat terz)
   (2008/C 128/12)
   Lingwa tal-kawża: L-Olandiż
   Qorti tar-rinviju
   Rechtbank Amsterdam
   Partijiet fil-kawża prinċipali
   
      Rikorrent: K. D. Chuck
   
      Konvenut: Raad van bestuur van de Sociale verzekeringsbank
   Suġġett
   Talba għal deċiżjoni preliminari — Rechtbank Amsterdam — Interpretazzjoni ta' l-Artikolu 48 tar-Regolament tal-Kunsill (KEE) Nru 1408/71, ta' l-14 ta' Ġunju 1971 dwar l-applikazzjoni ta' l-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU L 149, p. 2) — Assigurazzjoni tax-xjuħija — Kalkolu tal-perijodi ta' assigurazzjoni ta' ċittadin ta' Stat membru li ħadem ġewwa żewġ Stati membri oħra — Residenza fi Stat terz fil-mument meta jirtira
   Dispożittiv
   L-Artikolu 48(2) tar-Regolament tal-Kunsill (KEE) Nru 1408/71 ta' l-14 ta' Ġunju 1971, dwar l-applikazzjoni ta' skemi ta' sigurtà soċjali għall-persuni impjegati, persuni li jaħdmu għal rashom u għall-membri tal-familji tagħhom li jiċċaqalqu minn post għal ieħor ġewwa l-Komunità, fil-verżjoni tiegħu emendata u aġġornata mir-Regolament (KE) Nru 631/2004 tal-Parlament Ewropew u tal-Kunsill, tal-31 ta Marzu 2004, jimponi fuq l-istituzzjoni kompetenti ta' l-aħħar Stat Membru li fih kien jirrisjedi ħaddiem li huwa ċittadin ta' Stat Membru li tieħu in kunsiderazzjoni, għall-kalkolu tal-pensjoni tax-xjuħija ta' dan il-ħaddiem, li kien residenti fil-mument tat-talba ta' likwidazzjoni ta' din il-pensjoni fi Stat terz, il-perijodi maħduma fi Stat Membru ieħor bl-istess kundizzjonijiet bħallikieku dan il-ħaddem kien dejjem irrisjeda fit-territorju tal-Komunità Ewropea.
   
      (1)  ĠU C 281, 18.11.2006.